регламент (ЕС) 2015/35 и всички съответни технически стандарт. Предприятията попълват образеца за отчитане на катастрофичните рискове само до равнището на подробност, изисквано за извършване на това изчисление.
 При общозастрахователните и здравнозастрахователните подписвачески рискови модули, катастрофичният риск се определя като риск от загуба или от неблагоприятна промяна в стойността на застрахователните и презастрахователните пасиви, предизвикана от значителна несигурност по отношение на допусканията за ценообразуването и формирането на резерв във връзка с на екстремни или извънредни събития, както е посочено в член 105, параграф 2, буква б) и параграф 4, буква в) от Директива 2009/138/ЕО.
 Отчетените капиталови изисквания отразяват капиталовите изисквания преди и след намаляването на риска, т.е. намаляващия риска ефект на специфичните за предприятието презастрахователни договори и схеми със специална цел за алтернативно прехвърляне на застрахователен риск. Отчетеното капиталово изискване след намаляването на риска е преди корекцията за способността на техническите резерви да покриват загуби. По подразбиране намаляването на риска се отчита като положителна стойност, за да бъде приспадната.
 В случай че диверсификационният ефект намалява капиталовото изискване, стойността на диверсификацията се отчита по подразбиране като отрицателна стойност.
 ПОЗИЦИЯ
 УКАЗАНИЯ
 Z0010
 Член 112
 Посочва се дали отчетените данни са били поискани по член 112, параграф 7 с оглед представяне на прогнозна оценка на КИП според стандартната формула. Използва се една от възможностите от следния изчерпателен списък:
 1 — Отчитане по член 112, параграф 7
 2 — Редовно отчитане
 Z0020
 Обособен фонд, портфейл, за който се прилага изравнителна корекция, или останала част
 Посочва се дали отчетените стойности са по отношение на обособени фондове, портфейл, за който се прилага изравнителна корекция, или за останалата част. Използва се една от възможностите от следния изчерпателен списък:
 1 — ОФ/ПКПИК
 2 — Останалата част
 Z0030
 Номер на фонд/портфейл
 Когато позиция Z0020 = 1, се отчита идентификационен номер за обособения фонд или портфейл, за който се прилага изравнителна корекция. Този номер се определя от предприятието и трябва да се прилага последователно във времето и по отношение на отчетения в други образци номер средства/портфейл.
 Когато позиция Z0020=2, тогава се отчита „0“
 Катастрофичен риск в общото застраховане — Обобщение
 C0010/R0010
 КИП преди намаляване на риска — Риск от природно бедствие
 Това е общият размер на катастрофичния риск преди намаляване на риска, произтичащ от всички застрахователни рискове от природни бедствия, и като се вземе предвид диверсификационният ефект между застрахователните рискове, посочен в C0010/R0070.
 C0010/R0020–R0060
 КИП преди намаляване на риска — Застрахователни рискове от природни бедствия
 Това е общият размер на капиталовото изискване преди намаляване на риска, за всяко природно бедствие, като се вземе предвид диверсификационният ефект между зоните и регионите.
 За всяко природно бедствие този размер е равен на капиталовото изискване за катастрофичен риск преди намаляване на риска.
 C0010/R0070
 КИП преди намаляване на риска — Диверсификация между застрахователни рискове
 Диверсификационният ефект, произтичащ от агрегирането на общия размер на капиталовите изисквания преди намаляване на риска, свързан с различните застрахователни рискове от природни бедствия.
 C0020/R0010
 Общо намаляване на риска — Риск от природно бедствие
 Това е общият ефект от намаляването на риска на специфичните за предприятието презастрахователни договори и схеми със специална цел